ยาไอโซซอร์ไบด์ Isosorbide ยาไอโซซอร์ไบด์ จัดอยู่ในหมวดยาอันตราย การใช้ยาจึงต้องเป็นไปตามคำสั่งแพทย์ ใช่หรือไม่
ใช่ ยาไอโซซอร์ไบด์ Isosorbide หรือ Isosorbide mononitrate หรือ Isosorbide dinitrate ถูกนำมาใช้เป็น ยาขับปัสสาวะ และมีการประยุกต์ใช้กับอาการโรคภาวะโพรงสมองคั่งน้ำ Hydrocephalus และโรคต้อหิน Glaucoma อนุพันธุ์ของไอโซซอร์ไบด์ในรูปอื่น เช่น Isosorbide dinitrate และ Isosorbide mono nitrate ถูกนำมาใช้รักษาภาวะเจ็บหน้าอกเนื่องจากหัวใจขาดเลือด Angina หรือ Angina pec toris ด้วยมีฤทธิ์ทำให้หลอดเลือดขยายตัว นอกจากนี้ยาไอโซซอร์ไบด์ยังนำมาใช้ร่วมกับยาอื่น เช่น Hydralazine เพื่อบำบัดรักษา โรคความดันโลหิตสูง เมื่อร่างกายได้รับยาไอโซซอร์ไบด์เข้าสู่กระแสเลือด ยาจะเริ่มออกฤทธิ์ภายในประมาณ 20 นาที ฤทธิ์ของการรักษาอยู่ได้นานถึง 8 - 10 ชั่วโมง และต้องใช้เวลาประมาณ 4 - 5 ชั่วโมง ในการกำจัดยาออกจากกระแสเลือด 50 โดยส่วนใหญ่ผ่านไปกับปัสสาวะ สำหรับประเทศไทยกระทรวงสาธารณสุขได้บรรจุยานี้ในรูปแบบยาเม็ดและยาอมใต้ลิ้นลงในบัญชียาหลักแห่งชาติ โดยจัดอยู่ในหมวดยาอันตราย การใช้ยาจึงต้องเป็นไปตามคำสั่งแพทย์ ผู้ทำการรักษาเท่านั้น ยาไอโซซอร์ไบด์มีสรรพคุณ ดังนี้ ใช้บำบัดรักษาอาการเจ็บหน้าอกจากภาวะหัวใจขาดเลือดโรคหลอดเลือดหัวใจ Angina ใช้รักษาโรคหัวใจล้มเหลว ยาไอโซซอร์ไบด์มีกลไกการออกฤทธิ์อย่างไร ยาไอโซซอร์ไบด์มีกลไกการออกฤทธิ์ โดยจะกระตุ้นให้หลอดเลือดเกิดการคลายตัว รวม ถึงลดแรงดันของหัวใจห้องล่างซ้าย Left ventricular pressure ตลอดจนเพิ่มความสามารถในการทนต่อแรงดันของหลอดเลือดแดง จึงมีฤทธิ์ในการรักษาตามสรรพคุณ
อายุรศาสตร์ (อายุรศาสตร์) - Internal Medicine,เภสัชวิทยา Pharmacology